
ДОКЛАД за извършена работа
от Цветина Тодорова Владимирова - ЗДУД
при ПГ „Д-р Стамен Григоров“
.

Уважаема г-жо директор,
В изпълнение на задачата: Участие в мобилност по програма „ Erasmus+ “ за обмен на добри практики в гр. Севиля, Испания  в периода  28 февруари – 4 март 2026 г., посетих две образователни институции. .
Основната цел на посещението беше обмяна на добри педагогически практики, запознаване с образователната система на Испания и повишаване на професионалните компетенции чрез запознаване и наблюдение на учебния процес в сродни училища, както и създаване на предпоставки за бъдещо сътрудничество.
В рамките на мобилността бяха посетени две образователни институции с различен профил, което позволи придобиване на по-широка представа за организацията на обучението и прилаганите методи на преподаване.
1. Centro Virgen de Milagrosa – Севиля - училището е под егидата на монахините и католическата църква, но и с държавно финансиране. Училището е разположено в градска среда, в жилищен квартал,
При посещението на първото училище бяхме посрещнати от ръководството и педагогическия екип. Представена беше структурата на учебния процес, както и основните приоритети в обучението.
Наблюдавани бяха учебни часове с ученици от различни възрастови групи, съобразени със спецификите на образователната система.
 Беше ни осигурена възможност да разгледаме материалната база – учебни кабинети, библиотека, физкултурен салон и зони за отдих и хранене, параклис.
Проведени бяха разговори с директори и преподаватели относно тяхната професионална дейност, основните предизвикателства в образователната система и подходите за повишаване мотивацията на учениците.
Впечатление  направи:
· индивидуалният подход към учениците

· ясно регламентираните правила за използване на мобилни устройства
· добрата дисциплина и ангажираност на учениците 
· използването на дигитални технологии в обучението
· спокойната и подкрепяща учебна среда 
· чистотата и подредбата в класните стаи и двора
· ясните и строго регламентирани условия при преминаване през различните етапи на обучение
· обособените в учебните кабинети части за провеждане на практически занимания по съответните дисциплини
· ангажираност на социалните служби със завръщането на учениците в училище.
2. Посещение на училище с аграрен/практически профил - Училището има за цел обучението и изграждането на кадри в областта на озеленяването и ландшафта и е -„Centro de formación profesional“ (Centro de FP)
Второто училище разположено в покрайнините на града, представлява образователна институция, която е функционирала като филиал към висше селскостопанско учебно заведение, а към настоящия момент е преструктурирана като средно училище с професионална насоченост.
Обучението там е ориентирано към придобиване на практически умения в областта на озеленяванет; ,осъществяване на връзка между теоретичната подготовка и практическото приложение; подготовка на учениците за реална професионална среда, свързана с озеленяването и поддържането на паркови пространства; изграждане на умения за разработване на проекти в областта на ландшафтния дизайн и озеленяване.
При пристигането в учебното заведение бяхме посрещнати от директора. Той ни показа част от ремонтирани учебни кабинети и работилници, като ни обясни, че учениците сами участват в ремонта и инсталирането на машините и съоръженията.
Преподаватели в училището ни представиха презентация на структурата на обучението и придобиваните квалификационни степени и етапите на обучение при тях, както и платформи, с които учениците разработват проекти свързани с ландшафтното озеленяване. 
След презентациите посетихме лаборатория, опитно поле, в което учениците засяват различни култури и прилагат на практика придобитите знания и умения в тяхното отглеждане и оранжерия, в която отглеждат различни цветя и зеленчуци.
Обясниха ни, че не използват никакви препарати за растителна защита, като по този начин „обръщали“ внимание на учениците, какви биха били последствията от ненавременната намеса в борбата с вредителите.
      От ръководството на училището с гордост изтъкнаха, че разполагат с представители на маслинови дръвчета от всички характерни райони за отглеждането им.
Впечатление направи фактът, че учениците задължително провеждат практика в реална работна среда, а след завършване на училище имат възможност и за професионална реализация.

